יחסי החוץ של סומלילנד

יחסי החוץ של הרפובליקה של סומלילנד הם באחריות משרד החוץ של הרפובליקה של סומלילנדCouncil of Ministers. Government of Somaliland.. המדינה, שהכריזה באופן חד-צדדי על עצמאות מסומליה ב-18 במאי 1991, לאחר תחילתה של מלחמת האזרחים הסומלית, אינה מוכרת על ידי הקהילה הבין-לאומית.

בשל מעמדה, לסומלילנד יש יחסים דיפלומטיים רשמיים עם מדינות בודדות בלבד. היא מוכרת כמדינה עצמאית על ידי שתי מדינות בלבד: ישראל והרפובליקה הסינית (בעצמה לא מוכרת על ידי מרבית הקהילה הבין-לאומית). בנוסף היא מקיימת יחסים קרובים עם אתיופיה, שחתמה על הסכם אסטרטגי ותשתיתי עמה, ואיחוד האמירויות, שחתמה עמה הסכם זיכיון לניהול נמל ברברה . סומלילנד הקימה שגרירויות דה פקטו במספר מדינות, בהן ארצות הברית, והרפובליקה הסינית (טאיוואן)."Somaliland and Taiwan: Two territories with few friends but each other." BBC News. April 13, 2021. Accessed Nov. 6, 2021. https://www.bbc.com/news/world-africa-56719409 הכרה בין-לאומית כמדינה ריבונית היא נקודה מרכזית במדיניות החוץ הנוכחית של המדינה, לצד עידוד סיוע בין-לאומי והשקעות זרות ישירות.

מלבד טאיוואן וישראל, שאר הארגונים הבין-לאומיים ומדינות העולם אינם מכירים בסומלילנד בשל תמיכתם בשלמות הטריטוריאלית של סומליה.

 יחסים בין-לאומיים 
ממוזער|הכרה בינלאומית בסומלילנד|300x300 פיקסלים
שמאל|ממוזער|300x300 פיקסלים|מפה של נציגויות דיפלומטיות בסומלילנד 
ממוזער|שר במשרד החוץ הבריטי הנרי בלינגהם נואם בפני הפרלמנט של סומלילנד, יולי 2011
לסומאלילנד יש מגעים עם שתי השכנות אתיופיה וג'יבוטי, וכן עם בלגיה, צרפת גאנה, רוסיה, דרום אפריקה, שוודיה, בריטניה וארצות הברית.

בשנת 2007, משלחת בראשות הנשיא קאהין נכחה בישיבת ראשי הממשלות של חבר העמים הבריטי בקמפלה, בירת אוגנדה. סומלילנד הגישה בקשה להצטרף לחבר העמים כמדינה משקיפה, אך בקשתה עדיין תלויה ועומדת.

 אסיה 
 ישראל 

ישראל הייתה אחת מ-35 מדינות שהכירו בעצמאותה של סומלילנד לפני שהתאחדה עם סומליה ב-1960.

בפברואר 2010, דובר משרד החוץ יגאל פלמור, צוטט בעיתון "הארץ" כי ישראל מוכנה להכיר שוב בסומלילנד, אך אמר כי ממשלת סומלילנד לא יצרה קשר עם ממשלת ישראל.

בשנת 1995 כתב נשיא סומלילנד איגל לראש ממשלת ישראל יצחק רבין וביקש לכונן קשרים דיפלומטיים בין שתי המדינות. עם זאת, יורשו, הנשיא קאהין נמנע מלהתקרב לישראל כדי למנוע מתיחות ביחסים השבריריים שלה עם העולם הערבי והמוסלמי, שעליהם היא סומכת במידה רבה לסחר בבעלי חיים.

ב-26 בדצמבר 2025 הודיע ראש הממשלה בנימין נתניהו על הכרה בסומלילנד כמדינה עצמאית וריבונית, ועל קיום יחסים דיפלומטיים.

 פקיסטן 
בנובמבר 2009, משלחת פקיסטנית שהורכבה ממזכ"ל מפלגת השלטון מפלגת העם הפקיסטנית שייח' מנסור אחמד, הדיפלומט לשעבר והקצין הקונסולרי בכיר שפיק אחמד קורשי, והשגריר עבד אל־רזאק דינארי ביקרה בסומלילנד והציעה פתיחת משרד סחר סומלילנד בפקיסטן. בפברואר 2020, ועידת יוזמת מדיניות אפריקה של פקיסטן התקיימה בניירובי, קניה.

 טייוואן (הרפובליקה הסינית) 
ממוזער|שר החוץ של סומלילנד חגי מוחמד עם נשיאת טייוואן, צאי יינג-ון
באוגוסט 2020 טאיוואן פתחה משרד סחר בסומלילנד, וסומלילנד פתחה משרד בטייוואן ב-9 בספטמבר 2020.

 טורקיה 
אף על פי שטורקיה אינה מכירה בסומלילנד היא מחזיקה בקונסוליה בהרגייסה. מ־2013 טורקיה משמשת מתווך בין ממשלות סומליה וסומילנד. בשנת 2019, שר החוץ הסומלי, אחמד איסי עוואד, הצהיר כי טורקיה ממלאת תפקיד מוביל בתהליך הגישור.

בשנת 2012 חתמה חברת האנרגיה הטורקית ג'נל אנרג'י על עסקה עם ממשלת סומלילנד לחיפוש מאגרי נפט בשטחי המדינה.

 איחוד האמירויות הערביות 
שמאל|ממוזער|נשיא סומלילנד מוזה ביהי עבדי עם שגריר איחוד האמירויות עבדוללה אל־נקבי
בפברואר 2017 אישרו שני בתי הפרלמנט של סומלילנד את בקשת איחוד האמירויות להקים בסיס צבאי בברברה עבור כוחות המזוינים של איחוד האמירויות, ופיתוח שדה התעופה בברברה איחוד האמירויות הערביות מינתה נציג קבוע לסומלילנד, והיא האומה הערבית הראשונה שפתחה נציגות דיפלומטית בסומלילנד. ב-13 במרץ 2021 מונה עבדולה אל-נקבי לשגריר איחוד האמירויות לסומלילנד.

 אפריקה 
ב-2011 הצהירו שרי החוץ של דרום אפריקה וטנזניה כי לא יכירו בעצמאות סומלילנד, והביעו תמיכת באחדות סומליה. ב-2012 אישרו דרום אפריקה ואתיופיה שוב את המשך תמיכתן בממשלת סומליה, שלמותה הטריטוריאלית והריבונות במיני-פסגה על סומליה בניו יורק בשולי העצרת הכללית של האו"ם. עם זאת, דרום אפריקה הכריזה כי שסומלילנד עומדת בקריטריונים של אמנת מונטווידאו למדינה, והיא מכירה בדרכון של סומלילנד.

האיחוד האפריקאי שוקל את בקשתה של סומלילנד לחברות באיחוד והצביע על נכונות לטפל בה כ"מקרה יוצא דופן".

 אתיופיה 
לסומלילנד יש יחסים טובים עם אתיופיה; מאז מלחמת אתיופיה-אריתריאה (1998–2000), חלק גדול מהיצוא האתיופי נעשה דרך נמל ברברה, מכיוון שאתיופיה אינה יכולה יותר להשתמש בנמלי אריתריאה (מאסאווה ובמיוחד אסאב). יחסים אלו עומדים בניגוד לעוינות המסורתית כלפי אתיופיה שחשים סומלים רבים באזורים אחרים, ועל רקע התמיכה הנמוכה בקרב רבים מצפון סומליה במלחמת אוגדן של סיאד בארה נגד אתיופיה והתנועה הלאומית הסומלית שנתמכה על ידי אתיופיה.Maria Brons: Somaliland: Two years after the declaration of independence, 1993,  (S. 11, 23, 25) ב-1 בינואר 2024 חתמו אתיופיה וסומלילנד על מזכר הבנות המעניק לאתיופיה גישה לים האדום דרך נמל ברברה בתמורה להכרה אפשרית.

 גינאה 
ממוזער|נשיא סומלילנד, מוזה ביהי עבדי, בביקור ברפובליקה של גינאה
בסוף יולי 2019 הוביל נשיא סומלילנד מוזה ביהי עבדי משלחת לרפובליקה של גינאה בהזמנת הנשיא אלפה קונדה.

 קניה 
ממוזער|הנשיא ביהי ונשיא קניה, אוהורו קניאטה
בדצמבר 2020 הסכימו קניה וסומלילנד על פתיחת קונסוליה קנייתית בהרגייסה, ועל פתיחת טיסות ישירות בין הרגייסה לניירובי, עד מרץ 2021.

 אמריקה 
 ארצות הברית 
סומלילנד וארצות הברית אינן מחזיקות ביחסים דיפלומטיים רשמיים. עם זאת, סומלילנד מחזיקה משרד קישור בוושינגטון די. סי., אך אין לו מעמד דיפלומטי רשמי על פי הוראות אמנת וינה ליחסים דיפלומטיים. בין שתי המדינות מקיימות מגעים, ומשלחות משני הצדדים נפגשו בעבר. מדיניות ארצות הברית לגבי סומלילנד היא לאפשר תחילה לאיחוד האפריקאי לדון בשאלה לגבי מעמדה של סומלילנד כאומה עצמאית.

ארצות הברית עוסקת בסומלילנד בנושאים כמו דמוקרטיה ופיתוח כלכלי. בשנת 2007, ארצות הברית סיפקה סיוע של 1,000,000 דולר באמצעות המכון הרפובליקני הבין-לאומי לתמיכה בהכשרה לפרלמנטרים ותוכניות אחרות לקראת הבחירות לנשיאות סומלילנד ב-2010. ארצות הברית צפויה לספק 1,500,000 דולר נוספים להמשך תמיכה בתהליך הדמוקרטיזציה בסומלילנד לאחר הבחירות.

 אירופה 
 גרמניה 

ב-2002 שקלה גרמניה להכיר בסומלילנד ולהקים בסיס לדויטשה מרינה במדינה, אך לבסוף הוחלט על ידי ממשלת גרמניה להציב את בסיס הצי בג'יבוטי השכנה. ספינות הדויטשה מרינה כבר פעלו מברברה בספטמבר 2012, במיני-פסגה על סומליה בשולי העצרת הכללית של האומות המאוחדות, אישרה ממשלת גרמניה מחדש את תמיכתה המתמשכת בממשלת סומליה, בשלמותה הטריטוריאלית ובריבונותה של סומליה בשנת 2019 ביקר שגריר גרמניה בקניה ובסומליה בהרגייסה ונפגש עם מוזה ביהי עבדי.

 הממלכה המאוחדת 
לסומלילנד ולממלכה המאוחדת יש קשרים היסטוריים, כשגבולות סומלילנד הם למעשה גבולות סומלילנד הבריטית. ארבעה עיריות בריטיות, שפילד, בריסטול, ברמינגהאם וקארדיף הכירו בעצמאות סומלילנד, ו־UKIP הודיעה ב-18 במאי 2015 על תמיכתה בהכרה בסומלילנד. לאחר מכן פתחה ממשלת בריטניה משרד בריטי בהרגייסה, בירת סומלילנד. בשנת 2020, בריטניה, דנמרק והולנד אישרו ארבעה הסכמים עם ממשלת סומלילנד לשיפור תשתיות קריטיות לתמיכה בצמיחה כלכלית.

 נציגויות דיפלומטיות 
סומלילנד מחזיקה משרדי נציגות (משרדי קישור) במספר מדינות, אך לנציגויות אלו אין מעמד דיפלומטי רשמי לפי הוראות אמנת וינה בדבר יחסים דיפלומטיים.

 דרכונים 
150x150px|מסגרת|שמאל|דרכון סומלילנדי
סומלילנד מנפיקה דרכונים משלה, המוכרים על ידי מספר מדינות.

 ארגונים בין לאומיים 
סומלילנד היא חברה בארגון האומות והעמים הבלתי מיוצגים  (UNPO) מ־2004.

 הערות שוליים 

*
סומלילנד